बिहार के गौरवशाली अतीत के अध्याय में एक और पन्ना जुड़ गेल। उत्तरी अमेरिका के कैरेबियाई द्वीप समूह के देश त्रिनिदाद एंड टोबैगो के प्रधानमंत्री कमला प्रसाद बिसेसर बिहार के बेटी छियाथ। ओ अपन पूर्वज के गांव आवाई के इच्छा जाहिर केलैथ हे। ओतय के सरकार स प्राप्त अनुरोध पत्र पर बिहार सरकार बक्सर के जिला अधिकारी अजय यादव को इटाढ़ी प्रखंड के भेलूपुर गांव के निरीक्षण करे लेल कहला। ओ वृहस्पति दिन ओतय के दौरा क प्रधानमंत्री के दौरे के रूपरेखा तैयार करतैथ।
 26 मई, 2010 क त्रिनिदाद एंड टोबैगो के पहिल महिला प्रधानमंत्री बन्लैथ। अहि के बाद बाद ओ अपन पूर्वज द्वारा संजोक राखल स्टीमर के टिकट के आधार पर पुश्तैनी गांव के पता लगावाई के लेल शोध करेलैथ। हुनक पूर्वज के ओ टिकट वर्ष 1889 में असम के कोनो तट स जरी कायल गेल छल। ओतय स कमला के पूर्वज काम करे के लेल ब्रिटिश हुकूमत द्वारा कैरेबियाई द्वीप समूह भेजल गेल छाला। छानबीन भेल त कड़ी भेलूपुर गांव से जुरल भेटल । शोध के मुताबिक गांव में स्वर्गीय भवानी स्वरूप पंडित के दू टा पुत्र रामजतन पंडित व रामलखन पंडित छलैन। रामलखन के परिवार अविभाजित बंगाल के असम में जा क बैस गेल छलैथ। ओतय स रामलखन के परिवार परदेस चली गेला। कमला रामलखन के वंशज छियाथ। वंश स जुड़ल एक महिला के प्रधानमंत्री बने के खबर स पूरा गांव खुद के गौरवान्वित महसूस क रहल अछि। कमला जयपुर में 5 स 11 जनवरी तक चलै वाला एक राजकीय कार्यक्रम में भाग लई लेल भारत आवी रहल छैथ । अहि दौरान हुनक गाव दौरा के कार्यक्रम भ सकैत छैन । 